=== Golf GTI ===
[[Fil:VW Golf GTI (IV) – Frontansicht, 13. Juni 2011, Wuppertal.jpg|thumb|Volkswagen Golf IV GTI]]
[[Fil:VW Golf GTI (IV) – Heckansicht, 13. Juni 2011, Wuppertal.jpg|thumb|Bagfra]]
Med introduktionen af Golf IV (1J) kom der også en ny GTI-generation. I modsætning til sine forgængere var den dog mere en udstyrsvariant ligesom ''Comfortline'' eller ''Trendline''. Golf IV GTI kunne kendes på de standardmonterede 16" alufælge i krydsegerdesign fra [[BBS Kraftfahrzeugtechnik|BBS]] samt [[instrumentbræt]]pyntepanelerne i fugleøjeahorn. Modellen havde ligeledes bekvemmere Recaro-sæder, i nogle tilfælde med længdejusterbar benstøtte. Optisk adskilte Golf GTI sig kun lidt fra de andre Golf-versioner men havde det største motorudvalg (med tiden blev svagere motorer udskiftet med stærkere). I sit sidste modelår, 2003, kunne Golf IV GTI kun leveres med 132 kW (180 hk)-motoren fra 25 års-jubilæumsmodellen samt 110 kW (150 hk)-TDI-motoren.<ref name="golf4modjahr"/> 180 hk-udgaven adskilte sig med et rødt "I" i hækemblemet og andre hjul (Montreal II) fra 150 hk-udgaven. På grund af de smallere dæk kunne denne GTI-version opnå en lidt højere topfart end jubilæumsudgaven (228 i stedet for 222 km/t).
Historie Biblioteks-_og_informationsvidenskab